**ΑΝΑΚΟΙΝΩΣΗ ΟΡΚΩΜΟΣΙΑΣ ΣΤΙΣ 14 ΔΕΚ 2022**

**update 9/12/2022:**

Την Τετάρτη 14 Δεκεμβρίου 2022 και ώρα 12 το μεσημέρι, στο Κεντρικό Αμφιθέατρο της Πανεπιστημιούπολης στην Κομοτηνή, πριν την τελετή καθομολόγησης θα πραγματοποιηθεί διά ζώσης **η τελετή απονομής βραβείων καλύτερης επίδοσης** φοιτητριών/φοιτητών και αποφοίτων του Τμήματος Ελληνικής Φιλολογίας της Σχολής Κλασικών και Ανθρωπιστικών Σπουδών του Δημοκριτείου Πανεπιστημίου Θράκης.

**update 7/12/2022:**

Παρακαλούνται οι φοιτητές που θα συμμετάσχουν στην ορκωμοσία της 14ης Δεκεμβρίου 2022 να προσέλθουν στη Γραμματεία  του Τμήματος την ίδια ημερομηνία και ώρες 9:00-11:00 π.μ., για να υπογράψουν το πρωτόκολλο ορκωμοσίας και να καταθέσουν συμπληρωμένο και υπογεγραμμένο το συνημμένο [έντυπο ενημέρωσης για την καταγραφή προσωπικών δεδομένων](https://helit.duth.gr/wp-content/uploads/2022/11/έντυπο-ενημέρωσης-για-την-καταγραφή-προσωπικών-δεδομένων.pdf).

Η τελετή αποφοίτησης θα διεξαχθεί σύμφωνα με τις διατάξεις των αριθ. 119847/ΓΔ6/2021 (Φ.Ε.Κ./Β΄/4406) και Δ1α/Γ.Π.οικ. 34692/2022 (Φ.Ε.Κ./Β΄/ 3004) Κ.Υ.Α.

Συνιστάται η χρήση της προστατευτικής μάσκας για όλους τους παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στον χώρο διεξαγωγής της τελετής.

Η είσοδος και η έξοδος στο αμφιθέατρο θα είναι σταδιακή ανά σειρά, με τον συντονισμό της ροής από το προσωπικό.

Ώρα έναρξης εισόδου στο αμφιθέατρο 11.30 π.μ. και ώρα λήξης εισόδου 12:00 το μεσημέρι.

Στο αμφιθέατρο τελετών θα υπάρχουν μόνο καθήμενοι, οι οποίοι θα καταλάβουν τις θέσεις που θα υποδειχθούν από το προσωπικό. Δεν επιτρέπεται η μετακίνηση των παρισταμένων καθ’ όλη τη διάρκεια της τελετής.

Η τελετή θα έχει περιορισμένη επαγγελματική φωτογραφική κάλυψη. Αν κάποιος από τους παρισταμένους επιθυμεί να αποτυπώσει φωτογραφικό στιγμιότυπο, θα το κάνει χωρίς να σηκωθεί ή να μετακινηθεί.

Απαγορεύεται αυστηρά η χρήση αντικειμένων που προκαλούν υλική ή ηχητική ρύπανση.

**update 22/11/2022:**

[Καθομολόγηση αποφοίτων των Τμημάτων του Δημοκρίτειου Πανεπιστημίου Θράκης σε έκτακτες περιστάσεις](https://helit.duth.gr/wp-content/uploads/2022/11/Καθομολόγηση-αποφοίτων-των-Τμημάτων-του-Δημοκρίτειου-Πανεπιστημίου-Θράκης-σε-έκτακτες-περιστάσεις.pdf)

**update 12/11/2022:**

Η τελετή Ορκωμοσίας των αποφοίτων του Τμήματος Ελληνικής Φιλολογίας, οι οποίοι έχουν ανακηρυχθεί πτυχιούχοι μέχρι και την εξεταστική περίοδο Σεπτεμβρίου 2022, θα πραγματοποιηθεί την Τετάρτη 14 Δεκεμβρίου και ώρα 12:00.

Όσοι από τους παραπάνω αποφοίτους επιθυμούν να λάβουν μέρος στην τελετή  θα πρέπει κατά το χρονικό διάστημα **από 10/11/2022 έως 25/11/2022** να εισέλθουν στη σελίδα <https://students.duth.gr> με τον ιδρυματικό τους λογαριασμό και να αιτηθούν τη συμμετοχή τους στην Ορκωμοσία, επιλέγοντας  από το μενού *Βαθμολογία* ***->*** *Προϋποθέσεις Πτυχίου* ***->*** *Αίτηση Ορκωμοσίας*.

[ΑΙΤΗΣΗ ΣΥΜΜΕΤΟΧΗΣ](https://helit.duth.gr/wp-content/uploads/2022/11/Αίτηση-Συμμετοχής.doc)

[ΑΝΑΚΟΙΝΩΣΗ ΓΡΑΜΜΑΤΕΙΑΣ](https://helit.duth.gr/wp-content/uploads/2022/11/ΑΝΑΚΟΙΝΩΣΗ-ΟΡΚΩΜΟΣΙΑΣ.docx)

**ΠΡΟΣΟΧΗ:** Μετά την παύση τής φοιτητικής σχέσης με το Δημοκρίτειο Πανεπιστήμιο (μετά από ορκωμοσία, μεταγραφή ή διαγραφή), διαγράφετε αυτόματα και ο [λογαριασμός χρήστη](http://noc.duth.gr/services/account/) (παύουν να ισχύουν οι υπηρεσίες) στο Ίδρυμα.

Οι φοιτητές θα πρέπει να **προνοούν εγκαίρως να διαχειριστούν (προώθηση/διάσωση) τα ηλεκτρονικά μηνύματά τους**, διότι και αυτά διαγράφονται χωρίς να υπάρχει δυνατότητα επανάκτησής τους.

Δεν θα υπάρχει πρότερη ειδοποίηση για την διαγραφή τού [λογαριασμού χρήστη](http://noc.duth.gr/services/account/), καθώς αυτή γίνεται αυτόματα μετά την καταχώριση ορκωμοσίας, μεταγραφής ή διαγραφής τού εκάστοτε φοιτητή στην Γραμματεία.